Vážený uchádzač/záujemca,
dovoľujeme si Vám zaslať úpravu prílohy č. 2 Návrh Kúpnej zmluvy súťažných podkladov k zákazke "Vysokozdvižný vozík" s ID49483, ktorá sa týka termínu plnenia zmluvy možnosti odstúpenia od zmluvy a záruky za tovar. 
Úprava bola vykonaná v článku II. Termín plnenia predmetu zmluvu Návrhu Kúpnej zmluvy a to nasledovne:
Pôvodné znenie:
„Článok II.
Termín plnenia predmetu zmluvy

2. Termín plnenia predmetu zmluvy je najneskôr do 90 dní od obdržania objednávky.“

Nové znenie:
„Článok II.
Termín plnenia predmetu zmluvy

1. Termín plnenia predmetu zmluvy je najneskôr do 180 dní od obdržania objednávky.
2. Zároveň sa predávajúci zaväzuje najneskôr do 90 dní od obdržania objednávky, týkajúcej sa plnenia predmetu zmluvy, poskytnúť kupujúcemu obdobný vysokozdvižný vozík ako je špecifikovaný v prílohe č.1 a to až do doby dodania predmetu zmluvy špecifikovaného v článku I. tejto Kúpnej zmluvy. Po dodaní predmetu zmluvy kupujúcemu, bude zo strany kupujúceho obdobný vysokozdvižný vozík bezodplatne vrátený predávajúcemu. Dodaním obdobného vysokozdvižného vozíka kupujúcemu, nie je dotknuté právo kupujúceho uplatniť zmluvnú pokutu voči predávajúcemu v zmysle článku V. tejto zmluvy. “

Ďalej v druhom odseku článku VI. Návrhu Kúpnej zmluvy:
Pôvodné znenie:
„Článok VI.
Odstúpenie od zmluvy

2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.“

Nové znenie
„Článok VI.
Odstúpenie od zmluvy

2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 30 dní po splatnosti a kupujúci nezjedná nápravu ani v dodatočnej lehote určenej písomne predávajúcim.“

A v článku VII. Návrhu Kúpnej zmluvy:
Pôvodné znenie:
„Článok VII.
Záruka za tovar

5. Ak sa predávajúci dostane do omeškania s plnením termínov podľa bodu 4 tohto článku, zaväzuje sa zaplatiť kupujúcemu zmluvnú pokutu vo výške 0,1% z celkovej kúpnej ceny tovaru/tovarov bez DPH. Popri zmluvnej pokute má kupujúci právo na náhradu škody v celom vzniknutom rozsahu.“

Nové znenie:
Odsek 5, článku VII bol vypustený.

Aktualizovaný Návrh Kúpnej zmluvy bol zároveň zverejnený v systéme Josephine, kde je dostupný v dokumentoch k uvedenej zákazke.
Zároveň si Vás dovoľujeme informovať o predĺžení lehoty na predkladanie ponúk a to do 8.12.2023 vrátane.

Ďakujem s pozdravom
FOOD LOGISTIC s.r.o.

